钦定古今图书集成/明伦汇编/闺媛典/第002卷 > 易经 > 《蒙卦》
## 钦定古今图书集成/明伦汇编/闺媛典/第002卷 > 易经 > 《蒙卦》

六三：勿用取女，见金夫，不有躬，无攸利。

〈传〉三以阴柔处蒙暗，不中不正，女之妄动者也。而应在上，不能远从。近见九二为群蒙之归，得时之盛，故舍其正应而从之，是女之“见金夫”也。女之从人，当由正礼。乃见人之多金，说而从之，不能保有其身者也，无所往而“利”矣。〈本义〉六三，阴柔不中不正，女之见“金夫”，而不能有其身之象也。占者遇之，则其取女必得。如是之人，无所利矣。《金夫》，盖以金赂己而挑之，若鲁秋胡之为者。

《象》曰：“勿用取女”、行不顺也。

〈传〉女之如此，其行邪僻不顺，不可取也。〈本义〉“顺”当作“慎”，盖“顺”、“慎”古字通用。